Paul Armin Due

:*Bør ikke forveksles med faren, arkitekt [[Paul Due]].*

**Paul Franz Wilhelm Armin Due** (født 1870 i Kristiania, død 1926 i Oslo) var en  norsk arkitekt. Han var sønn av arkitekt Paul Due (1835–1919) og ble utdannet ved Hannovers Polytechnikum i 1896. 

Han arbeidet de første to årene etter uteksamineringen i Tyskland, men gikk inn i sin fars firma fra 1898 og tegnet en rekke jernbanestasjonsbygninger, bl.a. til Gjøvikbanen, Flekkefjordbanen, Hell-Sunnanbanen og Bergensbanen.

## Villaer (utvalg)
Fra 1911 hadde Paul Armin Due eget arkitektfirma i Kristiania, og tegnet fram til 1916 en del villaer i Aker (nå Oslo), blant dem:

* 1911 – Heggeliveien 55
*1911 – Knausen, Jarlsborgveien 11
*1911 – Sætra vei 12b
*1915 – Vækerøveien 31
*1916 – Konventveien 8
*1916 – Smestadveien 6

De siste årene av sitt yrkesaktive liv arbeidet han hos Byarkitekten i Kristiania.

## Jernbanestasjoner
Siden far og sønn arbeidet med de samme prosjektene, er det i ettertid for enkelte jernbanebygninger usikkert hvem av de to som skal ha hovedæren. Men de aller fleste stasjonene fra tiden like etter 1900 og frem til 1910 var det Paul Armin Due som stod for. Mens faren var mer preget av historismen, tegnet Paul Armin i en mer jugend-preget stil, som var det nye og moderne stiluttrykket.

### Stasjoner i kronologisk rekkefølge

* 1900 – Nittedal stasjon, Gjøvikbanen
*1900 – Raufoss stasjon, Gjøvikbanen
*1900 – Reinsvoll stasjon, Gjøvikbanen
* 1902 – NSBs administrasjon i Administrasjonsveien 3, Narvik (nå en del av Museum Nord)
* 1902 – Bilitt stasjon, Skreiabanen (bygningen er revet)
* 1902 – Bøverbru stasjon, Skreiabanen
* 1902 – Gjøvik stasjon, Gjøvikbanen
* 1902 – Kolbu stasjon, Skreiabanen
* 1902 – Kraby stasjon, Skreiabanen
* 1902 – Langstein stasjon, Nordlandsbanen
* 1902 – Lena stasjon, Skreiabanen
*1902 – Ronglan stasjon, Nordlandsbanen
*1902 – Skatval stasjon, Nordlandsbanen
*1902 – Skogn stasjon, Nordlandsbanen
*1902 – Stabekk stasjon (ny stasjonsbygning), Drammenbanen
*1902 – Stjørdal stasjon, Nordlandsbanen
*1903 – Galterud stasjon, Kongsvingerbanen
*1903 – Sørumsand stasjon (stasjonsbygningen ble radikalt ombygd etter nedleggelsen av Urskog-Hølandsbanen.)
* 1904 – Grua stasjon, Gjøvikbanen
* 1904 – Moi stasjon, Flekkefjordbanen
* 1904 – Helleland stasjon, Sørlandsbanen
*1904 – Rinnan stasjon, Nordlandsbanen
*1904 – Verdal stasjon, Nordlandsbanen
*1905 – Røra stasjon, Nordlandsbanen
*1905 – Sparbu stasjon, Nordlandsbanen
* 1905 – Steinkjer jernbanestasjon, Nordlandsbanen
* 1907 – Austvoll stasjon, Bergensbanen
* 1907 – Bromma stasjon, Bergensbanen
* 1907 – Flå stasjon, Bergensbanen
* 1907 – Geilo stasjon, Bergensbanen
* 1907 – Gol stasjon, Bergensbanen
* 1907 – Gulsvik stasjon, Bergensbanen
*1907 – Hol stasjon, Bergensbanen
* 1907 – Nesbyen stasjon, Bergensbanen
*1907 – Rise stasjon, Arendalsbanen
*1907 –  Torpo stasjon, Bergensbanen
*1907 – Ål stasjon, Bergensbanen
*1908 – Arendal stasjon, Arendalsbanen (revet, ny stasjonsbygning oppført i 1930)
*1908 – Urdland stasjon, Bergensbanen
* 1909 – Grindvoll stasjon, Roa–Hønefossbanen
* 1909 – Hval stasjon, Bergensbanen
*1909 – Hønefoss stasjon, Bergensbanen og Randsfjordbanen
* 1909 – Jevnaker stasjon, Roa-Hønefossbanen
*1909 – Roa stasjon, Gjøvikbanen
*1909 – Veme stasjon, Bergensbanen

### Stasjonsplaner som ikke ble realisert
I tillegg til de opplistede stasjonsbygningene tegnet Paul Armin Due også stasjonsbygninger til den planlagte Urskogbanen (nå Urskog–Hølandbanen), men den private A/S Urskogbanen hadde ikke råd til å bygge slike påkostede stasjonsbygninger. I stedet fikk byggmester Günther Schüssler fra Kongsvinger i oppdrag å tegne stasjonsbygningene på strekningen.

## Bildegalleri

Fil:Sørumsand Station - no-nb digifoto 20150902 00164 bldsa PK24099.jpg|Postkort med Sørumsand stasjon, fotografert i 1922 eller tidligere. Stasjonsbygget stod ferdig i 1903. Postkortet inngår i Nasjonalbibliotekets samlinger. 


## Litteratur
* 

## Referanser


## Eksterne lenker
* 
* Paul Armin Due – Geir Tandberg Steigan hos Arc!
*